**KÁVÉBÁR AEROPRESS BAJNOKSÁG**

VERSENYKIÍRÁS

**Első alkalommal rendezzük meg a KávéBár Bazár kétnapos AeroPress bajnokságát, melynek a KávéBár Bazár ad otthont. A verseny február 24-25-én zajlik a budapesti Millenáris Park B csarnokában.**

**A verseny ideje:** 2024. február 24-25., szombat-vasárnap 10:00-14:00 óra között

A versenyre bárki jelentkezhet, aki elfogadja az alábbi szabályzatot és a 7500 Ft nevezési díjat megfizeti. A nevezési díj tartalmazza a gyakorlókávét, valamint kétnapos belépőt a KávéBár Bazár rendezvényre.

**Moderátor:** Bóka Csaba

**Díjazás:** pénzdíj (II., III. helyezett) és repülőjegy, valamint belépő a koppenhágai World of Coffee eseményre (I. helyezett)

**Jelentkezés**

A versenykiírás végén szereplő jelentkezési lapot az info@presspirit.hu e-mail címre kell elküldeni január 25-ig! A 7500 Ft-os nevezési díjat a jelentkezés visszaigazolását követően banki átutalással kell rendezni február 6-áig a Presspirit Kft számlaszámára. Erről részletes tájékoztatást kapnak a versenyzők a jelentkezést visszaigazoló e-mailben.

A nevezési díj tartalmazza a gyakorlókávét, melyet a versenyző a rendezvény előtti 7-10 napban vehet át a jelentkezési visszaigazolásban szereplő budapesti címen.

**Versenyszabályzat**

Minden versenyzőnek tisztességes versenyszellemben kell részt vennie, a bírák és versenytársaival szemben a tisztelet elvárásainak megfelelően kell viselkednie.

A zsűritagok értékelni fogják az íz tisztaságát, ki fogják emelni a legjobb AEROSPRESS-szel készített italt.
Az ital kívánt térfogata 150-200 ml, amit a helyszínen biztosított cupping csészében kell felszolgálni.

A versenyzők legfeljebb 18 g pörkölt kávét használhatnak fel receptjükben.
A versenyzők tetszőleges vizet használhatnak az italkészítéshez. A szervezők lágyított csapvizet (BWT) biztosítanak, ettől eltérő víz igény esetén, azt a versenyzőnek kell biztosítani. Ízesített víz, vagy egyéb összetevő használata azonnali kizárást von maga után.
- Fordulónként két versenyző készít italt.
- Minden indulónak 8 perc versenyidő áll rendelkezésére, ami magába foglalja az 5 percnyi felkészülési időt is.
- Az elkészített italokat háromtagú zsűri értékeli anélkül, hogy tudná, ki készítette az italt.
- Minden forduló után a versenyzőknek a zsűrizési idő alatt kell letakarítaniuk a munkafelületet, a következő forduló versenyzői számára.
- A versenyen minden induló ugyan azt a kávét köteles használni, melyet a szervezők biztosítanak.
- A felkészüléshez a kávéból 140 gr-os kiszerelés a szervezők biztosítanak, melyet a verseny előtt 7-10 nappal vehetnek át a versenyzők a későbbiekben megadott helyszínen.

- Az egyes fordulókon legjobb értékelést elért ital készítője jut tovább a középdöntőbe, majd az itt legjobb italt készítő a döntőbe, ahol az elbírálás azonos módon történik.

**Kávé:** a kávét a Xorxios biztosítja, a kávé pontos típusáról és a pörkölésről január 13-áig bővebb információkat adunk.

**Csésze:** a cupping csészéket a szervező biztosítja

**Őrlő:** a versenyzők saját őrlőt használnak

**Eszközök:** a versenyhez szükséges AeroPress eszközt, szűrőt, vízforralót, mérleget a versenyzők hozzák magukkal

**Víz:** a versenyhez a BWT biztosítja a szűrt vizet

**Versenyzési sorrend:** a nevezők sorsolási sorrend alapján versenyezne. Az elődöntő február 24-én, a középdöntő és a döntő február 25-én zajlik.

**A verseny részleteivel kapcsolatban (érkezés, felkészítés, stb.) a jelentkezést visszaigazoló mailben küldünk részletes információkat.**

**A jelentkezés a lenti JELENTKEZÉSI ADATOK kitöltésével érvényes. Kérjük ezt a word dokumentumot mailben visszaküldeni az** **info@presspirit.hu** **címre.**

VERSENYJELENTKEZÉS

Név:

E-mail cím:

Telefon:

Jelenlegi munkahely:

Áfás számlát kérek:

Számlázási cím:

A jelentkezés aláírásával és elküldésével vállalom, hogy a részvételi visszaigazolást követően megjelenek a KávéBár AeroPress versenyen, és betartom a rendezvényre vonatkozó szabályokat.

Budapest, 2023. december 10.

**További információk:**

Presspirit Communications

T: 06 30 250 1298

M: szunanoemi@presspirit.hu